Skagamenn unnu frækinn sigur á Fram á Laugardalsvelli í kvöld , en lokatölur urðu 2 - 4 . Fram skoraði eina mark fyrri hálfleiks og á 58. mínútu bætti liðið öðru marki við . Útlitið var því ekki gott fyrir gestina , komnir tveimur mörkum undir . Á 65. mínútu minnkaði Bjarni Guðjónsson muninn og á 73. mínútu jafnaði Jón Vilhelm Ákason metin fyrir ÍA . Gestirnir létu kné fylgja kviði og á 77. mínútu kom Þórður Guðjónsson þeim yfir . Það var síðan Arnar Már Guðjónsson sem skoraði fjórða og síðasta mark leiksins á 90. mínútu . ÍA er enn í þriðja sæti deildarinnar og er með 21 stig . Valur vann KR í gær og er í öðru sæti með 24 stig , tveimur minna en FH . Keflavík tapaði hins vegar í kvöld fyrir Breiðablik og er í fjórða sæti með 18 stig . Myndin er tekin í leik ÍA og Fram á Akranesi í maí .